مغیرہ نام ، ابو سفیان کنیت ، نسب نامہ یہ ہے ، ابو سفیان بن حارث بن عبد المطلب بن ہاشم بن عبد مناف بن قصی بن ہاشم ہاشمی ، ماں کا نام غزنہ تھا ، نانہالی شجرہ یہ ہے ، غزنہ بنت قیس ابن طریف بن عبدلعزیٰ بن عامرہ بن عمیرہ بن دویعہ بن حارث بن فہر ، ابو سفیان کے والد حارث آنحضرتﷺ کے حقیقی چچا تھے اورابو سفیان نے حضرت حلیمہ سعدیہ کا دودھ پیا تھا ، اس لیے وہ نسبی رشتے سے چچا زاد اور رضاعی رشتے سے آنحضرتﷺ کے بھائی تھے ، سن میں بھی آپ کے برابر تھے ، اس لیے دونوں میں غایت درجہ الفت و محبت تھی ۔
Entity: عبد مناف بن قصی — Type: /person